Chirchiqda kimyo-industrial texnoparki tashkil etiladi

Toshkent viloyatida Tataristonning “Ximgrad” texnopolisi bilan hamkorlikda “Chirchiq” kimyo-industrial texnoparki tashkil etiladi, deb xabar beradi Norma. Prezident 3-fevral kuni tegishli qarorni imzolagan.
Texnopark Olmaliq kon-metallurgiya kombinatining nodir metallar va qattiq qotishmalar ishlab chiqarish bo‘yicha ilmiy-ishlab chiqarish birlashmasi hududining hamda “Maksam-Chirchiq” 51-son metalli natriy ishlab chiqarish sexining jami 31,24 gektar maydonida tashkil etiladi.
Ushbu texnopark faoliyatining asosiy yo‘nalishlari etib quyidagilar belgilandi:
Texnoparkning faoliyat ko‘rsatish muddati keyinchalik uzaytirish imkoniyati bilan 30 yilni tashkil etadi.
Texnopark hududida MIZ uchun belgilangan alohida soliq, bojxona va valyuta tartibotlari amal qiladi. Bunda Soliq kodeksi va “Maxsus iqtisodiy zonalar to‘g‘risida”gi qonunda belgilangan soliq imtiyozlari, shuningdek, bojxona to‘lovlari bo‘yicha imtiyozlar texnopark ishtirokchilari, direksiya va boshqaruv kompaniyasi tomonidan kiritilgan investitsiyalar hajmidan qat’i nazar, 10 yil muddatga beriladi.
Texnopark ishtirokchilariga Tadbirkorlik faoliyatini qo‘llab-quvvatlash davlat jamg‘armasi tomonidan investitsiya loyihalarini amalga oshirish doirasida, shu jumladan, aylanma mablag‘larni to‘ldirish uchun beriladigan bank kreditlari summasining 50 foizigacha, biroq 8 milliard so‘mdan ko‘p bo‘lmagan miqdorda kafilliklar, investitsiya loyihalarini amalga oshirish uchun ajratiladigan kreditlar bo‘yicha foiz xarajatlarini qoplash uchun kompensatsiyalar taqdim etiladi.
21-yanvar kuni Tatariston bosh vaziri o‘rinbosari — sanoat va savdo vaziri Albert Karimov boshchiligidagi delegatsiya a’zolari Chirchiqqa tashrif buyurib, ushbu texnoparkda olib borilayotgan qurilish ishlari bilan yaqindan tanishgan.